CELEX: C2005/031/39
Language: el
Date: 2005-02-05 00:00:00
Title: Απόφαση του Πρωτοδικείου, της 23ης Νοεμβρίου 2004, στην υπόθεση T-84/03, Maurizio Turco κατά Συμβουλίου της Ευρωπαϊκής Ενώσεως (Διαφάνεια — Πρόσβαση του κοινού στα έγγραφα του Συμβουλίου — Μερική άρνηση προσβάσεως — Κανονισμός (ΕΚ) 1049/2001 — Εξαιρέσεις)

5.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/20
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 23ης Νοεμβρίου 2004
   στην υπόθεση T-84/03, Maurizio Turco κατά Συμβουλίου της Ευρωπαϊκής Ενώσεως (1)
   
   (Διαφάνεια - Πρόσβαση του κοινού στα έγγραφα του Συμβουλίου - Μερική άρνηση προσβάσεως - Κανονισμός (ΕΚ) 1049/2001 - Εξαιρέσεις)
   (2005/C 31/39)
   Γλώσσα διαδικασίας: η αγγλική
   Στην υπόθεση T-84/03, Maurizio Turco, κάτοικος Pulsano (Ιταλία), εκπροσωπούμενος από τους O. W. Brouwer, T. Janssens και C. Schillemans, δικηγόρους, υποστηριζόμενος από τη Δημοκρατία της Φινλανδίας (εκπρόσωποι: T. Pynnä και A. Guimaraes-Purokoski, με τόπο επιδόσεων στο Λουξεμβούργο), από το Βασίλειο της Δανίας (εκπρόσωποι: J. Liisberg, στη δε συνέχεια από τον J. Molde, με τόπο επιδόσεων στο Λουξεμβούργο), και από το Βασίλειο της Σουηδίας, (εκπρόσωποι: A. Kruse και K. Wistrand, με τόπο επιδόσεων στο Λουξεμβούργο) κατά Συμβουλίου της Ευρωπαϊκής Ενώσεως (εκπρόσωποι: J.-C. Piris και M. Bauer) υποστηριζομένου από το Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: C. Jackson, επικουρούμενη από τους P. Sales και J. Stratford, barristers, με τόπο επιδόσεων στο Λουξεμβούργο), και από την Επιτροπή των Ευρωπαϊκών Κοινοτήτων (εκπρόσωποι: M. Petite, C. Docksey και P. Aalto, με τόπο επιδόσεων στο Λουξεμβούργο), με αντικείμενο αίτηση περί ακυρώσεως της αποφάσεως του Συμβουλίου, της 19ης Δεκεμβρίου 2002, περί μερικής απαγορεύσεως προσβάσεως του προσφεύγοντος σε ορισμένα έγγραφα που περιλαμβάνονται στην ημερήσια διάταξη της συνεδριάσεως του Συμβουλίου «Δικαιοσύνη και εσωτερικές υποθέσεις» της 14ης και 15ης Οκτωβρίου 2002, το Πρωτοδικείο των Ευρωπαϊκών Κοινοτήτων (πέμπτο τμήμα), συγκείμενο από τους P. Lindh, πρόεδρο, R. García-Valdecasas και J. D. Cooke, δικαστές, γραμματέας: Ι. Νάτσινας, υπάλληλος διοικήσεως, εξέδωσε, στις 23 Νοεμβρίου 2004, απόφαση με το εξής διατακτικό:
   
               1)
            
            
               Απορρίπτει την προσφυγή καθόσον αφορά την άρνηση προσβάσεως στη νομική γνωμοδότηση του Συμβουλίου.
            
         
               2)
            
            
               Καταργείται η δίκη κατά τα λοιπά.
            
         
               3)
            
            
               Ο προσφεύγων και το Συμβούλιο θα φέρουν έκαστος το ήμισυ των εξόδων της προσφυγής.
            
         
               4)
            
            
               Οι παρεμβαίνοντες θα φέρουν τα δικαστικά τους έξοδα.
            
         
      (1)  ΕΕ C 112 της 10.5.2003.